Liste over verdens største olje- og gasskraftverk

Liste over verdens største olje- og gasskraftverk er en liste som rangerer varmekraftverk basert på olje og naturgass i alle verdens land etter deres installerte effekt, målt i megawatt (MW). Det er inkludert 1 138 kraftverk med en ytelse på 400 MW eller mer, hvorav 1 132 er i drift. Listen inkluderer termiske kraftverk som er enten olje- eller gass-fyrte, samt kraftverk som i tillegg til disse brenselskildene også kan fyres med andre brensler som eksempelvis kull eller biomasse. I denne listen inkluderes alle typer kraftverk som fyres på olje eller gass, uavhengig av hva slags turbintyper eller øvrig teknologi de anvender i forbrenningen av olje eller gass.
Oftest er gasskraftverkene nyere enn oljekraftverkene, både fordi oljeutvinning og -utnytting har en lengre historie, og fordi gasskraft har fått et sterkt oppsving med den senere tids fokus på global oppvarming og miljø. Gass har et av de største spesifikke energiinnhold av de fossile brenslene, og har minst karboninnhold per energiinnhold. Dermed gir avbrenning av gass det minste utslipp av CO2 per produsert energimengde. Fyring med naturgass er om lag 65 % så utslippsintensivt som kullfyring og om lag 90 % så utslippsintensivt som oljefyring. Fordi gasskraftverk ofte har nyere og mer effektivt utstyr, kan utslippene være så lave som 30 % av kullfyrte kraftverker per produsert kraftmengde. Oljefyrte kraftverk ligger omtrent midt mellom gass- og kullkraftverk hva angår CO2-utslipp. De seneste ti årene har det nesten bare blitt bygget gasskraftverk i Europa og USA, og mange tidligere kull- eller oljekraftverk har blitt omstilt til gassdrift, ofte ved at det er installert gassturbiner til erstatning for dampturbiner.
Verdens olje- og gasskraftverk er hovedsakelig konsentrert til utviklede land. Investeringene bak industrien er ofte betydelige, og dessuten er kraftverkene geografisk knyttet til verdens utnyttede olje- og gassfelter fordi lengre rørtransport er kostbart. De mest konsentrerte områdene med gasskraftverk er gassfeltene i Russland, Storbritannia, Nederland, Tyskland, Malaysia, Australia og USA. De aller største oljekraftverkene finner vi nær de store oljefeltene i Midtøsten, Nord-Afrika, Mexico, USA og Russland. Det bygges en del gasskraftverk i Guangdong-provinsen i Kina, hvor det også gjøres omstilling fra kull til gass. Oljekraftverk finner vi ellers i svært mange land, fordi land uten andre energiressurser ofte bare kan dekke sitt energibehov gjennom import av olje sjøveien – som Japan og Irland. Små øystater har ofte kun noen få primitive oljekraftverk, som brenner dieselolje eller andre lett tilgjengelige fyringsoljer.
Fordelingen av i alt 1 142 kraftverk med en effekt over 400 MW fordeler seg slik på verdensdelene og de største varmekraftlandene:
Fargekodene i tabellen nedenfor bidrar til å sortere kraftverkene etter verdensdel.
Her oppgis alle kjente olje- og gasskraftverk som har en effekt over 400 MW. I tillegg er en rekke mindre kraftverk tatt med, ikke minst fra Norden og fra verdensdeler og land som ellers ville vært underrepresentert, og delvis for å illustrere kraftpotensialet i små land. Navn i kursiv angir anlegg som ennå ikke er ferdigbygd.
Alle eksisterende kraftverk er rangert. Anlegg under bygging er nummerert (første kolonne) men ikke rangert (andre kolonne). Kraftverk under 400 MW er ikke nummerert eller rangert, fordi denne gruppen ikke er komplett.
Fargekodene som brukes for kontinentene er:
Ved å trykke på firkanten ved siden av ordet «Land» i femte kolonne fra venstre får man en oversikt over olje- og gasskraftverk per land.